钦定古今图书集成/明伦汇编/人事典/第101卷 > 《洞天游录》 > 《舟》
## 钦定古今图书集成/明伦汇编/人事典/第101卷 > 《洞天游录》 > 《舟》

形如划船，底惟平，长可三丈有馀，头阔五尺，内容宾
主六人，僮仆四人。中仓“四柱结顶，幔以篷簟，更用布
幕走檐罩之。两傍朱栏，栏内以布绢作帐，用蔽东西
日色，无日则悬钩高卷，中置桌凳，列笔床、香鼎、盆玩、
酒具、花尊之属。后仓以蓝布作一长幔，两边走檐，前
缚船尾，钉两圈处，以蔽僮仆风日。用二面桨泛湖棹”
溪，更著茶灶，起烟一缕，恍若画图中一孤航也。别置
小船如叶，系于柳浪阴处，时平闲暇，执竿把钓，放于
中流。或于雪霁月明，桃红柳媚之时，放舟当溜，吹紫
箫，鼓铁笛，以动天籁，使孤鹤乘风唳空。或扣舷而歌，
饱餐风月，回舟返棹，归卧松窗，逍遥一世之情，何其
乐也！